REPUBLIKA HRVATSKA

ZADARSKA ŽUPANIJA

OPĆINA POVLJANA

Stjepana Radića 20 23 249 Povljana

Tel:023 692 800, Fax: 023 692 005

E-mail: [opcina-povljana@zd.t-com.hr](mailto:opcina-povljana@zd.t-com.hr)

KLASA: 363-01/14-01/1  
URBROJ:2198/25-30-14-1   
U Povljani, 16. svibnja 2014. godine

Na temelju članka 44. Statuta Općine Povljana ( ''Službeni glasnik Zadarske županije'' br. 17/09), načelnik Općine Povljana raspisuje

**NATJEČAJ**

**za davanje u zakup javne površine u svrhu postavljanja kioska i pokretnih naprava**

1. Raspisuje se natječaj za davanje u zakup javne površine na području Općine Povljana, a u svrhu postavljanja kioska i pokretnih naprava i to za lokacije koje su u prilogu Natječaja.
2. Ponuda može glasiti samo na jednu lokaciju (mjesto). Ukoliko se isti ponuđač želi natjecati za više lokacija (mjesta) mora za svako mjesto dostaviti posebnu ponudu sa uplaćenom jamčevinom.

Ako sudionik Natječaja nije podmirio dugove prema Općini Povljana sa bilo kojih osnova, Ponuda se ***neće*** razmatrati. Svi koji uspiju na Natječaju dužni su pružati usluge isključivo unutar obilježene površine na licu mjesta. U protivnom bit će kažnjeni novčanom kaznom u dvostrukom iznosu od iznosa utvrđenog Odlukom o komunalnom redu za isti prekršaj. Nakon trećeg prekršaja ukinut će im se izdano odobrenje za zakup javne površine.

1. Ponuda mora sadržavati:

* ime i prezime, JMBG, OIB, te adresu ponuđača
* naziv lokacije (mjesta) za koju se ponuđač natječe
* iznos zakupnine koju ponuđač nudi
* ***dokaz o podmirenju dugovanja prema Općini Povljana sa bilo kojeg osnova***
* dokaz da je pravna ili fizička osoba registrirana za obavljanje djelatnosti
* dokaz o uplaćenoj jamčevini -30% od početne zakupnine

( uplaćuje se na žiro račun PRORAČUN OPĆINE POVLJANA,

IBAN: HR0924080021857300003 s pozivom na broj:

1. za fizičke osobe 68 5819- OIB
2. za pravne osobe 68 5819-OIB

* broj računa za povrat jamčevine u slučaju neuspjeha u Natječaju

1. Kriterij za odabir najpovoljnije ponude:

* ponuda koja sadrži najvišu cijenu
* ponuđač s prebivalištem na području Općine Povljana registriran za obavljanje ponuđene djelatnosti, ako prihvati najvišu ponuđenu cijenu
* dugogodišnji korisnik javne površine koji je uredno podmirivao obveze ako prihvate najvišu ponuđenu cijenu
* sudionici Domovinskog rata
* socijalni status (brojna obitelj sa manjim primanjima)

1. Najpovoljnijim sudionicima u Natječaju bit će dodijeljena javna površina u zakup Rješenjem JUO Općine Povljana, s tim da u roku 3 dana od dostavljanja obavijesti o izboru uplate cjelokupni iznos zakupnine. U protivnom gube pravo na povrat jamčevine i postavljanja kioska ili naprava.

***Rok za podnošenje ponuda na Natječaj je zaključno sa 10. lipnja 2014. godine.***

1. Otvaranje ponuda izvršit će ovlaštena Komisija **dana 13. lipnja 2014. godine**.

Sudionici natječaja mogu prisustvovati otvaranju ponuda.

1. Ponude se podnose u pismenom obliku, u zatvorenoj koverti, na slijedeću adresu:

OPĆINA POVLJANA

Komisija za provedbu natječaja radi davanja javnih površina u zakup

**''NE OTVARAJ- PONUDA ZA KIOSKE I NAPRAVE''**

Stjepana Radića 20

23249 Povljana

Načelnik

Ivica Pogorilić